
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2024 

25 Ιουλίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός όρων και διαδικασιών επιλογής δικαιού¬ 
χων στο πλαίσιο του προγράμματος υποτροφι¬ 
ών για μεταπτυχιακές σπουδές δεύτερου κύκλου 
(εκπόνηση διδακτορικής διατριβής) στην Ελλάδα 
ακαδ. έτους 2014-2015 κατ’ εφαρμογή της από 
12.6.2014 συναφθείσας σύμβασης συνεργασίας με¬ 
ταξύ του Ιδρύματος Κρατικών Υποτροφιών (ΙΚΥ) 
και της Εθνικής Τράπεζας της Ελλάδος (ΕΤΕ).... 1 

Αντικατάσταση της αριθμ. 73742/Β7(ΦΕΚ 1980/τ. Β'/ 
31-12-2003) υπουργικής απόφασης όπως τροπο¬ 
ποιήθηκε με νεότερη απόφαση που αφορά στο 
Πρόγραμμα Μεταπτυχιακών Σπουδών με τίτλο 
«Νέες Τεχνολογίες και'Ερευνα στη Διδακτική Της 
Φυσικής» του Τμήματος Φυσικής της Σχολής Θε¬ 
τικών Επιστημών του Πανεπιστημίου Ιωαννίνων - 


Αναμόρφωση Προγράμματος. 2 

ΑΠΟΦΑΣΕΙ Σ 

Αριθμ. 114232/Β7 (1) 


Καθορισμός όρων και διαδικασιών επιλογής δικαιούχων 
στο πλαίσιο του προγράμματος υποτροφιών για με¬ 
ταπτυχιακές σπουδές δεύτερου κύκλου (εκπόνηση 
διδακτορικής διατριβής) στην Ελλάδα ακαδ. έτους 
2014-2015 κατ’ εφαρμογή της από 12-6-2014 συνα¬ 
φθείσας σύμβασης συνεργασίας μεταξύ του Ιδρύ¬ 
ματος Κρατικών Υποτροφιών (ΙΚΥ) και της Εθνικής 
Τράπεζας της Ελλάδος (ΕΤΕ). 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 1825/1951 (ΦΕΚ 126/Α71951) 
«Περί συστάσεως του Ιδρύματος Κρατικών Υποτροφιών 
(Ι.Κ.Υ.)», όπως τροποποιήθηκαν και ισχύουν. 


2. Τις διατάξεις του Ν. 2158/1993 (ΦΕΚ 109/Α71993) 
«Εκσυγχρονισμός του Ιδρύματος Κρατικών Υποτροφιών 
(Ι.Κ.Υ.) και άλλες διατάξεις», όπως τροποποιήθηκαν και 
ισχύουν. 

3. Τις διατάξεις του άρθ. 59 παρ. 6 του Ν. 3966/2011 
(ΦΕΚ 118/Α72011) «Θεσμικό πλαίσιο των Πρότυπων Πει¬ 
ραματικών Σχολείων, Ίδρυση Ινστιτούτου Εκπαιδευτι¬ 
κής Πολιτικής, Οργάνωση του Ινστιτούτου Τεχνολογίας 
Υπολογιστών και Εκδόσεων «ΔΙΟΦΑΝΤΟΣ» και λοιπές 
διατάξεις». 

4. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κωδικοποιήθηκε με το άρθρο πρώτο του Π.Δ. 63/2005 
(ΦΕΚ 98/Α72005). 

5. Τις διατάξεις του Π.Δ. 321/1999 (παρ. Ια του άρθρ. 1) 
(ΦΕΚ 306/Α71999) «Οργανισμός του Ιδρύματος Κρατικών 
Υποτροφιών (Ι.Κ.Υ.)». 

6. Το απόσπασμα πρακτικού της Συν. 9ης/5-6-2014 του 
Διοικητικού Συμβουλίου του Ι.Κ.Υ. 

7. Το απόσπασμα πρακτικού της Συν. 11ης/10-7-2014 
του Διοικητικού Συμβουλίου του Ι.Κ.Υ. για τον καθορι¬ 
σμό των εξειδικεύσεων στις οποίες θα χορηγηθούν οι 
υποτροφίες του εν λόγω προγράμματος. 

8. Την από 12-6-2014 Σύμβαση Συνεργασίας μεταξύ 
ΙΚΥ και Εθνικής Τράπεζας της Ελλάδας. 

9. Το αριθμ. 7213/10-7-2014 έγγραφο του Ι.Κ.Υ. 

10. Το γεγονός ότι με την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Καθορίζουμε τους όρους και τις διαδικασίες επιλογής 
δικαιούχων στο πλαίσιο του προγράμματος υποτροφιών 
για μεταπτυχιακές σπουδές δεύτερου κύκλου (εκπόνη¬ 
ση διδακτορικής διατριβής) ακαδ. έτους 2014-2015, κατ’ 
εφαρμογή της από 12/6/2014 συναφθείσας σύμβασης συ¬ 
νεργασίας μεταξύ του Ιδρύματος Κρατικών Υποτροφιών 
και της Εθνικής Τράπεζας της Ελλάδας, ως ακολούθως: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΑΘΟΡΙΣΜΟΣ ΟΡΩΝ ΚΑΙ ΔΙΑΔΙΚΑΣΙΩΝ ΕΠΙΛΟΓΗΣ 
ΔΙΚΑΙΟΥΧΩΝ ΣΤΟ ΠΛΑΙΣΙΟ ΤΟΥ ΠΡΟΓΡΑΜΜΑΤΟΣ 
ΥΠΟΤΡΟΦΙΩΝ ΓΙΑ ΜΕΤΑΠΤΥΧΙΑΚΕΣ ΣΠΟΥΔΕΣ 
Β' ΚΥΚΛΟΥ (ΕΚΠΟΝΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ) 
ΣΤΗΝ ΕΛΛΑΔΑ ΣΕ ΕΞΕΙΔΙΚΕΥΣΕΙΣ 
ΤΩΝ ΑΝΘΡΩΠΙΣΤΙΚΩΝ ΚΑΙ ΚΟΙΝΩΝΙΚΩΝ ΕΠΙΣΤΗΜΩΝ 
ΠΡΟΓΡΑΜΜΑ ΙΚΥ ΚΑΙ ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ 
ΑΚΑΔ. ΕΤΟΥΣ 2014 -15 


Η κατανομή των θέσεων θα γίνει, ενδεικτικά, ως ακο¬ 
λούθως: 


ΕΠΙΣΤΗΜΟΝΙΚΟΣ 

ΤΟΜΕΑΣ 

ΕΞΕΙΔΙΚΕΥΣΗ 

ΑΡΙΘΜΟΣ 

ΘΕΣΕΩΝ 

ΑΝΘΡΩΠΙΣΤΙΚΕΣ 
ΚΑΙ ΚΟΙΝΩΝΙΚΕΣ 
ΕΠΙΣΤΗΜΕΣ 

Αρχαίος και Βυζαντινός 
Πολιτισιιός 

2 

Ιστορία και Φιλοσοφία 
των Επιστηυών 

2 

Φιλοσοφία 
και Παιδανωνική 

2 

Γλωσσολογία 
και Λονοτεγνία 

2 

Πολιτικές Επιστήυες 

2 


Σε περίπτωση κενών θέσεων σε μια από τις ανωτέρω 
εξειδικεύσεις, οι θέσεις δύνανται να μεταφερθούν σε 
άλλη εξειδίκευση, μετά από απόφαση της ολομέλειας 
της επιτροπής αξιολόγησης. 

ΚΕΦΑΛΑΙΟ Α: ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

Δικαίωμα συμμετοχής έχουν: 
α) Οι υποψήφιοι με ελληνική εθνικότητα ή ιθαγένεια, 
β) Οι κάτοχοι πτυχίου/ διπλώματος ελληνικού Πανε¬ 
πιστημίου/ Τ.Ε.Ι. ή ισότιμου της αλλοδαπής με βαθμό 
πτυχίου από 7,00 και άνω. 

γ) Οι υποψήφιοι διδάκτορες κατά το ακαδ. έτος 2014- 
2015, των οποίων το θέμα και η τριμελής συμβουλευτική 
επιτροπή ορίστηκαν από 1.9.2013 έως και την 31.8.2014. 

δ) Οι κάτοχοι πιστοποιητικού πολύ καλής γνώσης (επι¬ 
πέδου ΟΙ) της Αγγλικής γλώσσας. 

ε) Οι υποψήφιοι με ατομικό συνολικό δηλωθέν εισό¬ 
δημα μικρότερο των 30.000,00 €. 

στ) Οι υποψήφιοι που δεν εργάζονται με οποιαδήπο¬ 
τε σχέση εργασίας σε οποιοδήποτε άλλο δημόσιο ή 
ιδιωτικό φορέα από την έναρξη της χρηματοδότησης. 

ζ) Οι άνδρες υποψήφιοι με την προϋπόθεση ότι: έχουν 
εκπληρώσει τις στρατιωτικές τους υποχρεώσεις, ή 
έχουν νόμιμα απαλλαγεί οριστικά απ’ αυτές, ή έχουν 
αναβολή κατάταξης, που επαρκεί για την ολοκλήρωση 
των σπουδών τους. Οι υποψήφιοι που έχουν αναβολή 
κατάταξης οφείλουν να διερευνήσουν τη δυνατότητα 
εξασφάλισης αναβολής, επαρκούς για την ολοκλήρω¬ 
ση των σπουδών τους και να προσκομίσουν σχετική 
Υπεύθυνη Δήλωση. 

Η έναρξη της υποτροφίας γίνεται περιοριστικά εντός 
του ακαδ. έτους 2014-2015. 

Δεν εγκρίνεται, για οποιοδήποτε λόγο, αναστολή 
έναρξης της υποτροφίας, ή ενδιάμεσα. 

Η καταβολή της υποτροφίας ξεκινά από το ακαδ. 
έτος 2014-2015 και δεν χορηγούνται αναδρομικά τρο¬ 
φεία στους υποψηφίους διδάκτορες που έχουν ξεκινήσει 
την εκπόνηση της διδακτορικής διατριβής κατά το ακαδ. 
έτος 2013-2014. 

Δεν γίνονται δεκτοί ως υποψήφιοι οι κάτοχοι άλλου 
διδακτορικού τίτλου. 


Δεν γίνονται δεκτοί ως υποψήφιοι όσοι έχουν λάβει 
ή λαμβάνουν υποτροφία από το Ι.Κ.Υ. ή άλλη πηγή για 
τον ίδιο τίτλο σπουδών. 

Οι υποψήφιοι μπορούν να υποβάλλουν μόνο μία αίτηση 
στο πλαίσιο της παρούσας προκήρυξης. 

Οι αιτήσεις που δεν είναι ορθά και πλήρως συμπλη¬ 
ρωμένες και δεν συνοδεύονται από όλα τα απαιτούμενα 
δικαιολογητικά απορρίπτονται. 

Το ΙΚΥ ακυρώνει τη χορήγηση υποτροφίας, αν διαπι¬ 
στωθεί - έστω και εκ των υστέρων- ότι δεν συντρέχουν 
οι τυπικές προϋποθέσεις υποψηφιότητας, με την απαίτη¬ 
ση επιστροφής των καταβληθέντων κατά τις διατάξεις 
του Κ.Ε.Δ.Ε. Είσπραξης. 

ΚΕΦΑΛΑΙΟ Β: ΑΙΤΗΣΗ ΜΕ ΔΙΚΑΙΟΛΟΓΗΤΙΚΑ 

ΥΠΟΨΗΦΙΟΤΗΤΑΣ- ΠΡΟΘΕΣΜΙΑ ΥΠΟΨΗΦΙΟΤΗΤΑΣ: 

Όπως θα οριστεί από το ΙΚΥ 

Για να νομιμοποιηθεί η υποψηφιότητα, οι ενδιαφερόμε¬ 
νοι θα πρέπει να συμπληρώσουν χωρίς καμία παράλειψη 
και να αποστείλουν το αργότερο έως την ημερομηνία 
που θα οριστεί από το ΙΚΥ (Λεωφ. Εθνικής Αντιστάσε¬ 
ως 41,14234, Νέα Ιωνία), αίτηση-υπεύθυνη δήλωση, που 
διατίθεται αποκλειστικά στο διαδικτυακό τόπο του Ι.Κ.Υ. 
νννννν.ίΚγ.ρΓ συνοδευόμενη από όλα τα κατωτέρω οριζό¬ 
μενα δικαιολογητικά. Η αίτηση θα πρέπει να αποσταλεί 
ταχυδρομικά και αποκλειστικά με συστημένη επιστολή. 
Το εμπρόθεσμο της αίτησης προκύπτει από την ευκρινή 
σφραγίδα του ταχυδρομείου και το αποδεικτικό κατά¬ 
θεσης του φακέλου στο ταχυδρομείο. Σε περίπτωση 
που δεν αποδεικνύεται το εμπρόθεσμο υποβολής αί¬ 
τησης και ο υποψήφιος δεν προσκομίσει την απόδειξη 
ταχυδρομικής αποστολής της, η αίτηση απορρίπτεται. 

Η αίτηση του υποψηφίου συνιστά Υπεύθυνη Δήλωση. 
Ψευδείς δηλώσεις επισείουν ποινικές κυρώσεις, προβλε- 
πόμενες στο Ν. 1599/1986. 

Καμία αλλαγή στα στοιχεία της αίτησης δεν είναι εφικτή 
μετά τη λήξη της προθεσμίας υποβολής των αιτήσεων. 
Κανένα δικαιολογητικά που θα σταλεί μετά την καταλη¬ 
κτική ημερομηνία υποβολής αιτήσεων, με οποιονδήποτε 
τρόπο, δεν γίνεται αποδεκτό. 

Για την αποδοχή της αίτησης θα πρέπει οπωσδήποτε να 
αποσταλούν τα ακόλουθα υποχρεωτικά δικαιολογητικά: 

ί. Αντίγραφο Αστυνομικής ταυτότητας ή διαβατηρίου. 

ϋ. Αντίγραφο πτυχίου Πανεπιστημίου ή Τ.Ε.Ι. 1 , ή βε¬ 
βαίωσης περάτωσης σπουδών όπου θα αναγράφεται 
απαραιτήτως ο τελικός βαθμός πτυχίου (από 7,00 και 
άνω) με ακρίβεια δύο δεκαδικών ψηφίων. 

μι. Αντίγραφο πιστοποιητικού Πολύ Καλής γνώσης 
(επιπέδου ΟΙ, βάσει του Ευρωπαϊκού Πλαισίου Γλωσ- 
σομάθειας) της Α γγλικής γλώσσας. 

1 Υποψήφιος, κάτοχος πτυχίου / διπλώματος της αλλοδαπής, υποβάλλει 
απαραιτήτως και βεβαίωση ισοτιμίας του Δ.Ο.Α.Τ.Α.Π. (Α' ή Β' Τμήμα). 
Η αντιστοιχία της βαθμολογικής ή αξιολογικής κλίμακας των τίτλων 
σπουδών εκπαιδευτικών Ιδρυμάτων της αλλοδαπής, προς τη βαθμο¬ 
λογική κλίμακα των τίτλων σπουδών Α.Ε.Ι. της ημεδαπής καθορίζεται 
από το Δ.Ο.Α.ΤΑ.Π. (Α' ή Β' Τμήμα) και μπορεί να αναγράφεται στις 
βεβαιώσεις ισοτιμιών, που χορηγούνται από αυτό. Στις περιπτώσεις 
κατά τις οποίες οι τίτλοι σπουδών των εκπαιδευτικών Ιδρυμάτων της 
αλλοδαπής δεν αναγράφουν βαθμολογία ή αξιολογικούς χαρακτη¬ 
ρισμούς, το ανωτέρω όργανο καθορίζει τη βαθμολογική αντιστοιχία 
κατ’ εκτίμηση των τυχόν λοιπών στοιχείων ή εγγράφων του οικείου 
εκπαιδευτικού Ιδρύματος και αν τούτο δεν είναι εφικτό, θεωρείται 
ότι ο σχετικός τίτλος φέρει τον κατώτατο βαθμό του αντίστοιχου 
ελληνικού Πανεπιστημίου ή Τ.Ε.Ι. (Ν. 2527/1997). 

ίν. Βεβαίωση Γ.Σ.Ε.Σ. Α.Ε.Ι. στην οποία θα αναγράφεται 
η Τριμελής Συμβουλευτική Επιτροπή και το θέμα της 
διατριβής (σύμφωνα με τις διατάξεις του Ν. 2083/1992). 
Ο ορισμός της τριμελούς συμβουλευτικής επιτροπής 
και του θέματος δεν μπορεί να είναι προγενέστερος 
της 1ης Σεπτεμβρίου 2013 και μεταγενέστερος της 31ης 
Αυγούστου 2014. 

ν. Βεβαίωση της τριμελούς συμβουλευτικής επιτροπής 
ότι το θέμα της διδακτορικής διατριβής εμπίπτει στην 
εξειδίκευση που έχει ενταχθεί η αίτηση του υποψηφίου. 

νι. Για τους άνδρες υποψηφίους: πιστοποιητικό τύ¬ 
που Α'. Σε περίπτωση αναβολής κατάταξης, Υπεύθυνη 
Δήλωση του Ν. 1599/1986, ότι η αναβολή αυτή επαρκεί 
για την ολοκλήρωση των σπουδών τους. 

νϋ. Αντίγραφο εκκαθαριστικού σημειώματος για το 
ατομικό δηλωθέν εισόδημα του τελευταίου οικονομικού 
έτους. 

νίϋ. Υπεύθυνη Δήλωση του Ν. 1599/1986 ότι ο υποψή¬ 
φιος καθόλη τη διάρκεια της υποτροφίας του δεν θα 
εργάζεται με οποιαδήποτε σχέση εργασίας ή έργου, σε 
οποιοδήποτε δημόσιο ή ιδιωτικό φορέα, ή ως ελεύθερος 
επαγγελματίας. 

ιχ. Βιογραφικό Σημείωμα του υποψηφίου. 

χ. Τίτλος διδακτορικού και σύντομη περιγραφή του 
θέματος της διδακτορικής διατριβής (έως 2.000 λέξεις) 2 . 

Για την αξιολόγηση της υποψηφιότητας θα πρέπει 
να αποσταλούν μαζί με την αίτηση και τα ακόλουθα 
(εφόσον διατίθενται): 

χι. Έως τρεις επιστημονικές δημοσιεύσεις σε ελλη¬ 
νικά και διεθνή περιοδικά με κριτές (1°, 2°, κ.λπ. όνομα), 
με δείκτη απήχησης (ίπιραοί ΐ&αίοτ) 3 και σε συναφές 
αντικείμενο. 

χϋ. Έως τρεις προφορικές και αναρτημένες ανακοινώ¬ 
σεις (ροείθΓδ) σε ελληνικά ή διεθνή συνέδρια με κριτές 
(Ιο, 2ο, κλπ. όνομα). 

χίϋ. Έως τρία ελληνικά ή διεθνή βραβεία επιστημο¬ 
νικών διαγωνισμών, ατομικά ή ως μέλος ομάδων κατά 
τη διάρκεια των σπουδών του υποψηφίου (Ιο, 2ο, 3ο 
βραβείο ή εύφημος μνεία). 

Αιτήσεις οι οποίες δεν εμπίπτουν στις υπό προκήρυξη 
εξειδικεύσεις και δεν συνοδεύονται από όλα τα ανωτέ¬ 
ρω υποχρεωτικά δικαιολογητικά ή δεν έχουν υποβληθεί 
πλήρως με τον τρόπο και εντός της προθεσμίας που 
ορίζεται στην παρούσα προκήρυξη δεν αξιολογούνται. 

ΚΕΦΑΛΑΙΟ Γ: ΔΙΑΔΙΚΑΣΙΑ ΑΞΙΟΛΟΓΗΣΗΣ 
ΚΑΙ ΕΠΙΛΟΓΗΣ ΥΠΟΤΡΟΦΩΝ 

Η αξιολόγηση των υποψηφίων που πληρούν τις προϋ¬ 
ποθέσεις της προκήρυξης θα γίνει από επιτροπή αξιο¬ 
λόγησης απαρτιζόμενη από δύο έως πέντε εξωτερικούς 
αξιολογητές από το Μητρώο του ΙΚΥ και σύμφωνα με 
τις διαδικασίες του ΙΚΥ, οι οποίοι επιλέγονται, βάσει της 
επιστημονικής και ακαδημαϊκής τους προσφοράς στις 
προκηρυγμένες εξειδικεύσεις. Η επιτροπή αξιολόγησης 
μοριοδοτεί τους υποψηφίους βάσει των ακολούθων κρι¬ 
τηρίων: 


2 Προδιαγραφές διαμόρφωσης πρότασης διδακτορικής διατριβής: η πρό¬ 
ταση πρέπει να έχει την ακόλουθη δομή: (α) Περίληψη, (β) Εισαγωγή, 
(γ) Θεωρητικό πλαίσιο, (δ) Ερευνητικά ερωτήματα/υποθέσεις εργασίας, 
(ε) Μεθοδολογία, (στ) Χρονοδιάγραμμα, (έως 2000 λέξεις αυστηρά) 
(ζ) Ενδεικτική βιβλιογραφία (η βιβλιογραφία δεν προσμετράται στον 
αριθμό των λέξεων). 

3 Από τα ΡΐΌΟθθάίηρε Συνεδρίων συμπεριλαμβάνονται μόνον όσα βρί¬ 
σκονται στο σύστημα ΙΟ. 


Κριτήρια επιλογής και βαθμολογικές κλίμακες. 

α. Βαθμός βασικού πτυχίου (από 7,00 και άνω) με 
ακρίβεια δύο (2) δεκαδικών ψηφίων. Ο βαθμός πτυχίου 
πολλαπλασιάζεται με το συντελεστή 2 (14-20 μόρια). 

β. Επιστημονικές δημοσιεύσεις σε ελληνικά και διε¬ 
θνή περιοδικά με κριτές (1°, 2°, κ.λπ. όνομα), με δείκτη 
απήχησης (ίπιραοί ΐαοΐοή 4 και σε συναφές αντικείμενο: 
αναφορά έως τριών δημοσιεύσεων (0-12 μόρια). 

Οι υποψήφιοι μπορούν να καταθέσουν έως τρεις δη¬ 
μοσιεύσεις στις οποίες συμμετείχαν ως πρώτο, δεύτερο, 
κλπ. όνομα. Για κάθε δημοσίευση μπορούν να λάβουν 
έως τέσσερα μόρια (όταν αναφέρονται ως πρώτο όνο¬ 
μα) ή έως δύο μόρια (όταν αναφέρονται ως δεύτερο, 
κλπ. όνομα). 

γ. Προφορικές και αναρτημένες ανακοινώσεις (ροείβΓε) 
σε ελληνικά ή διεθνή συνέδρια (1°, 2°, κ.λπ. όνομα) με 
κριτές: έως τρεις παρουσιάσεις (0-6 μόρια). 

Οι υποψήφιοι μπορούν να καταθέσουν έως τρεις πα¬ 
ρουσιάσεις σε συνέδρια όπου μετείχαν ως πρώτοι, δεύ¬ 
τεροι, κλπ. ομιλητές. Για κάθε παρουσίαση μπορούν να 
λάβουν δύο μόρια (όταν αναφέρονται ως πρώτο όνομα) 
ή ένα μόριο (όταν αναφέρονται ως δεύτερο, κλπ. όνομα). 

δ. Ελληνικά ή διεθνή βραβεία επιστημονικών διαγωνι¬ 
σμών, ατομικά ή ως μέλος ομάδων κατά τη διάρκεια των 
σπουδών του υποψηφίου (Ιο, 2ο, 3ο βραβείο ή εύφημος 
μνεία): αναφορά έως τριών βραβείων (0-12 μόρια) 5 . 

Οι υποψήφιοι μπορούν να αναφέρουν έως τρία βρα¬ 
βεία που αποκτήθηκαν μέσω ελληνικών ή διεθνών δι¬ 
αγωνισμών κατά τη διάρκεια των σπουδών τους. Γ ια 
κάθε βραβείο μπορούν να λάβουν τέσσερα μόρια (όταν 
έχουν πρώτο βραβείο) ή τρία μόρια (όταν έχουν δεύτερο 
βραβείο), ή δύο μόρια (όταν έχουν τρίτο βραβείο), ή ένα 
μόριο (όταν έχουν εύφημο μνεία). 

ε. Θέμα διδακτορικής διατριβής και σύντομη περιγρα¬ 
φή αυτού (1-20 μόρια). 

Υποψήφιοι που θα συγκεντρώσουν κατά τη διαδικα¬ 
σία αξιολόγησης λιγότερα από 20 μόρια δεν περιλαμ¬ 
βάνονται στους πίνακες υποψηφίων υποτρόφων του 
προγράμματος. 

Μετά το πέρας της αξιολόγησης καταρτίζονται οι 
ονομαστικοί πίνακες επιλεγέντων υποψηφίων υποτρό¬ 
φων κατά φθίνουσα βαθμολογική σειρά και ανά εξειδί- 
κευση. Οι πίνακες αυτοί επικυρώνονται από το Διοικη¬ 
τικό Συμβούλιο του Ι.Κ.Υ. 

Επισημαίνονται τα ακόλουθα: 

α) Απαραίτητη προϋπόθεση για την έναρξη καταβολής 
της υποτροφίας είναι η σύναψη σχετικής σύμβασης με 
το Ι.Κ.Υ., όπου ορίζονται οι υποχρεώσεις και οι όροι της 
υποτροφίας. 

β) Ενστάσεις επί της διαδικασίας δεν γίνονται πα¬ 
ραδεκτές. 

γ) Σε περίπτωση ισοβαθμίας στην τελευταία προκη¬ 
ρυγμένη θέση εκάστης εξειδίκευσης, η επιλογή του/ των 
υποψηφίου/ων υποτρόφων θα γίνει από την ολομέλεια 
της Επιτροπής Αξιολόγησης. 


4 Από τα ΡιοοΘθάίηρε Συνεδρίων συμπεριλαμβάνονται μόνον όσα βρί¬ 
σκονται στο σύστημα ΙΟΙ. 

5 Στο κριτήριο αυτό θα πρέπει να αναφερθούν μόνο βραβεία/ διακρίσεις 
που αποκτήθηκαν από συμμετοχή σε επιστημονικούς διαγωνισμούς. 
Βραβεία λόγω επίδοσης από το Ι.Κ.Υ., κληροδοτήματα του Ι.Κ.Υ., από 
δήμους, δημόσιες υπηρεσίες, ιδιωτικούς φορείς κ.α. που απονέμονται 
χωρίς αξιολόγηση δεν μοριοδοτούνται. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Με την υποβολή των αιτήσεών τους, οι ενδιαφερόμενοι 
αποδέχονται πλήρως τους όρους της παρούσας καθώς 
και ότι η διαδικασία δύναται με απόφαση του ΙΚΥ να 
διακοπεί, αναβληθεί ή επαναληφθεί με το ίδιο ή και άλλο 
περιεχόμενο. Η υποβολή αίτησης, καθώς και η κατάρτιση 
και επικύρωση των πινάκων επιλεγέντων υποψηφίων δεν 
συνεπάγεται καθ’ οιοδήποτε τρόπο υποχρέωση του ΙΚΥ 
να καταρτίσει σύμβαση με τον ενδιαφερόμενο. 

ΚΕΦΑΛΑΙΟ Δ: ΔΙΑΡΚΕΙΑ ΤΗΣ ΥΠΟΤΡΟΦΙΑΣ 

Η διάρκεια της υποτροφίας ορίζεται το ανώτερο έως 
36 μήνες και καθορίζεται από την επίδοση του υποτρό¬ 
φου. Η ημερομηνία έναρξης της υποτροφίας θα γίνει 
βάσει της βεβαίωσης της Γ.Σ.Ε.Σ. για τον ορισμό της 
τριμελούς και του θέματος και δεν μπορεί να είναι προ¬ 
γενέστερη της 1ης Σεπτεμβρίου 2014, αν και η εκπόνηση 
της διδακτορικής διατριβής θα έχει ξεκινήσει από το 
ακαδ. έτος 2013-2014. 

Ως ημερομηνία λήξης της υποτροφίας ορίζεται η 
31η/8/2017. 

Ο/ η υπότροφος υποχρεούται με τη λήξη της υποτρο¬ 
φίας να καταθέσει στο Ι.Κ.Υ.: 

α) τον τίτλο αναγόρευσης σε διδάκτορα, β) παρουσί¬ 
αση εργασίας σε ένα τουλάχιστον διεθνές συνέδριο και 
γ) δημοσίευση μίας τουλάχιστον ερευνητικής εργασίας 
(όχι ανασκόπησης). 

Σε ειδικές περιπτώσεις και κατόπιν αίτησης του υπο¬ 
ψηφίου μπορεί να δοθεί παράταση κατάθεσης των πα¬ 
ραδοτέων έως 31/12/2018. 

ΚΕΦΑΛΑΙΟ Ε: ΚΥΡΩΣΕΙΣ 

Σημειώνεται ότι καθόλη τη διάρκεια του Προγράμμα¬ 
τος οι υπότροφοι θα καταθέτουν εξαμηνιαία έκθεση 
προόδου στο ΙΚΥ. 

Σε περίπτωση διακοπής της υποτροφίας, πριν την ολο¬ 
κλήρωση του προγράμματος και αθέτησης του συμφω¬ 
νητικού, ο υπότροφος υποχρεούται σε πλήρη επιστροφή 
όλων των καταβληθέντων ποσών, όπως ακριβώς ορίζεται 
και για όλα τα προγράμματα υποτροφιών του ΙΚΥ. 

ΚΕΦΑΛΑΙΟ ΣΤ: ΟΙΚΟΝΟΜΙΚΕΣ ΠΑΡΟΧΕΣ 

Οι οικονομικές παροχές αφορούν στα μεικτά ποσά 
τα οποία θα καταβάλλονται στους υποτρόφους, δηλα¬ 
δή στα ποσά τα οποία θα λαμβάνει ο υπότροφος ανά 
κατηγορία επιλέξιμης δαπάνης πριν την παρακράτηση 
των νόμιμων κρατήσεων υπέρ του Ελληνικού Δημοσίου 
(3,6 % χαρτόσημο υποτροφιών). 

Στους υποτρόφους χορηγούνται μηνιαία τροφεία 
ύψους οκτακόσιων ευρώ (800,00€). 

Τυχόν επιμέρους ζητήματα, τα οποία ενδέχεται να 
ανακύψουν κατά την υλοποίηση των προγραμμάτων 
υποτροφιών και δεν περιλαμβάνονται στον παρόντα 
κανονισμό, ρυθμίζονται με αποφάσεις του Δ. Σ. του Ι.Κ.Υ. 

Ενστάσεις επί των παρόντων κανονιστικών διατάξεων 
δεν γίνονται δεκτές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 21 Ιουλίου 2014 

Ο ΥΠΟΥΡΓΟΣ 

ΑΝΔΡΕΑΣ ΛΟΒΕΡΔΟΣ 


Αριθμ. 113853/Β7 (2) 

Αντικατάσταση της αριθμ. 73742/Β7 (ΦΕΚ 1980/τ. Β'/ 
31.12.2003) υπουργικής απόφασης όπως τροποποιή¬ 
θηκε με νεότερη απόφαση που αφορά στο Πρόγραμ¬ 
μα Μεταπτυχιακών Σπουδών με τίτλο «Νέες Τεχνο- 
λογίες και Έρευνα στη Διδακτική Της Φυσικής» του 
Τμήματος Φυσικής της Σχολής Θετικών Επιστημών 
του Πανεπιστημίου Ιωαννίνων - Αναμόρφωση Προ¬ 
γράμματος. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 3685/2008, και ιδίως το άρθρο 
6 (ΦΕΚ 148 Α') «Θεσμικό πλαίσιο για τις μεταπτυχιακές 
σπουδές», όπως τροποποιήθηκαν με τις διατάξεις του 
άρθρου 24 του Ν. 3696/2008 (ΦΕΚ 177/τ. Α725-8-2008), 
του άρθρου 27 του Ν. 3794/2009 (ΦΕΚ 156/τ. Α74-9-2009) 
και του άρθρου 37, παρ. 5 του Ν. 3848/2010 (ΦΕΚ 71 Α'). 

2. Τις διατάξεις του άρθρου 80 παρ. 11α του Ν. 4009/2011 
(ΦΕΚ 195 τ. Α') «Δομή, λειτουργία, διασφάλιση της ποιό¬ 
τητας των σπουδών και διεθνοποίησης των ανωτάτων 
εκπαιδευτικών ιδρυμάτων», όπως τροποποιήθηκε με τις 
διατάξεις του άρθρου 47, παρ. γ' του Ν. 4025/2011 (ΦΕΚ 228 
τ. Α') και του άρθρου 5, παρ. 8 του Ν. 4076/2012 (ΦΕΚ 159 
Α') και του άρθρου 34, παρ. 2 του Ν. 4115/2013 (ΦΕΚ 24 Α'). 

3. Τις διατάξεις του Ν. 3374/2005 (ΦΕΚ 189/τ. Α'/ 
02-8-2005) «Διασφάλιση της ποιότητας στην ανώτα¬ 
τη εκπαίδευση. Σύστημα μεταφοράς και συσσώρευσης 
πιστωτικών μονάδων - Παράρτημα Διπλώματος», όπως 
τροποποιήθηκε και ισχύει. 

4. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του Π.Δ. 63/2005 
(ΦΕΚ 98 τ. Α'). 

5. Το Π.Δ. 105/2013 (ΦΕΚ 137/5-6-2013, τ. Α') που αφορά 
στην ανασυγκρότηση των Σχολών του Πανεπιστημίου 
Ιωαννίνων. 

6. Την αριθμ. 73742/Β7 (ΦΕΚ 1980/31-12-2003) υπουργική 
απόφαση όπως τροποποιήθηκε με την αριθμ. 83065/Β7 
(ΦΕΚ 1404/τ. Β'/6/8/2007). 

7. Τα αποσπάσματα πρακτικών της Γ ενικής Συνέλευ¬ 
σης Ειδικής Σύνθεσης (Γ.Σ.Ε.Σ.) του Τμήματος Φυσικής 
της Σχολής Θετικών Επιστημών του Πανεπιστημίου Ιω¬ 
αννίνων (συνεδρία αριθμ. 439/2-6-2014). 

8. Τα αποσπάσματα πρακτικών της Συγκλήτου Ειδικής 
Σύνθεσης του Πανεπιστημίου Ιωαννίνων (συνεδρία αριθμ 
1012/21/12-06-2014). 

9. Το αριθμ. 1004/9-8-2010 έγγραφο της ΑΔΙΠ, από 
το οποίο προκύπτει ότι έχει ολοκληρωθεί η εξωτερική 
αξιολόγηση του Τμήματος Φυσικής της Σχολής Θετικών 
Επιστημών του Πανεπιστημίου Ιωαννίνων. 

10. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Αντικαθιστούμε την αριθμ. 73742/Β7 (ΦΕΚ 1980/ 
31.12.2003) υπουργική απόφαση όπως τροποποιήθηκε 
με νεότερη απόφαση, που αφορά στο Πρόγραμμα Με¬ 
ταπτυχιακών Σπουδών με τίτλο «Νέες Τεχνολογίες και 
Έρευνα στη Διδακτική της Φυσικής» ως ακολούθως: 

Άρθρο 1 

Γενικές Διατάξεις 

Το Τμήμα Φυσικής της Σχολής Θετικών Επιστημών του 
Πανεπιστημίου Ιωαννίνων θα λειτουργήσει από το ακαδη¬ 
μαϊκό έτος 2014-2015, αναμορφωμένο το Πρόγραμμα Με¬ 
ταπτυχιακών Σπουδών (Π.Μ.Σ.) με τίτλο «Νέες Τεχνολογίες 
και Έρευνα στη Διδακτική της Φυσικής», σύμφωνα με τις 
διατάξεις της απόφασης αυτής και τις διατάξεις του Ν. 
3685/2008 (ΦΕΚ148 τ. Α'), όπως τροποποιήθηκε και ισχύει. 

Άρθρο 2 

Αντικείμενο - Σκοπός 

Το Π.Μ.Σ. έχει ως αντικείμενο την παροχή εξειδικευμένων 
γνώσεων στη Διδακτική της Φυσικής, ιδιαίτερα με τη αξι¬ 
οποίηση των νέων τεχνολογιών, όπως οι τεχνολογίες της 
πληροφορίας και των επικοινωνιών, καθώς και την έρευνα 
στο ίδιο πεδίο. Σκοπός του Π.Μ.Σ. είναι η δημιουργία αποφοί¬ 
των υψηλού επιπέδου οι οποίοι θα γνωρίζουν τις τελευταίες 
εξελίξεις στο αντικείμενο της Διδακτικής της Φυσικής, θα 
διαθέτουν όλα τα απαραίτητα εφόδια για να διδάξουν Φυ¬ 
σική στην δευτεροβάθμια εκπαίδευση ή σε άλλες βαθμίδες 
της εκπαίδευσης και θα διαθέτουν τις απαραίτητες γνώσεις 
για να παράγουν πρωτότυπη έρευνα στο ανωτέρω πεδίο. 

Άρθρο 3 

Μεταπτυχιακοί Τίτλοι 

Το Πρόγραμμα Μεταπτυχιακών Σπουδών απονέμει 
Μεταπτυχιακό Δίπλωμα Ειδίκευσης (Μ.Δ.Ε.) στις «Νέες 
Τεχνολογίες και Έρευνα στη Διδακτική της Φυσικής». 

Άρθρο 4 

Κατηγορίες Πτυχιούχων 

Στο Π.Μ.Σ. γίνονται δεκτοί πτυχιούχοι των Τμημάτων 
των Σχολών Θετικών Επιστημών και των Τμημάτων Πολυ¬ 
τεχνικών Σχολών της ημεδαπής και ομοταγών αναγνωρι¬ 
σμένων ιδρυμάτων της αλλοδαπής, καθώς και πτυχιούχοι 
Τ μημάτων ΤΕΙ συναφούς γνωστικού αντικειμένου. 

Άρθρο 5 

Χρονική Διάρκεια 

Η χρονική διάρκεια για την απονομή του Μεταπτυχια¬ 
κού Διπλώματος Ειδίκευσης ορίζεται σε τρία (3) εξάμηνα. 

Άρθρο 6 

Πρόγραμμα Μαθημάτων 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και κάθε άλλου είδους εκπαιδευ¬ 
τικές και ερευνητικές δραστηριότητες για την απονομή 
του Μ.Δ.Ε. ορίζονται ως ακολούθως: 


Α' ΕΞΑΜΗΝΟ 

ΥΠΟΧΡΕΩΤΙΚΑ ΜΑΘΗΜΑΤΑ 

ΕΟΤ3 

Διδακτική της Φυσικής 1 

5 

θέματα Βασικής Φυσικής 1 

5 

Παιδαγωγική Ψυχολογία 

5 

Εκπαιδευτικές Τεχνολογίες και εφαρμογές 
στη διδασκαλία της Φυσικής 

5 

Πειράματα Φυσικής στην Εκπαίδευση 1 

5 

Πρακτική Άσκηση στη διδασκαλία της Φυσικής 1 

5 

ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΟΤ3 

Α' ΕΞΑΜΗΝΟΥ 

30 


Β' ΕΞΑΜΗΝΟ 

ΥΠΟΧΡΕΩΤΙΚΑ ΜΑΘΗΜΑΤΑ 

ΕΟΤ3 

Διδακτική της Φυσικής II 

5 

Θέματα Βασικής Φυσικής II 

5 

Μεθοδολογία Εκπαιδευτικής Έρευνας 

5 

Ηλεκτρονικά Περιβάλλοντα Μάθησης και 
Εφαρμογές στη Διδασκαλία της Φυσικής 

5 

Πειράματα Φυσικής στην Εκπαίδευση II 

5 

Πρακτική Ασκηση στη διδασκαλία της Φυσικής II 

5 

ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΟΤ3 

Β' ΕΞΑΜΗΝΟΥ 

30 

Γ' ΕΞΑΜΗΝΟ 

ΥΠΟΧΡΕΩΤΙΚΑ ΜΑΘΗΜΑΤΑ 

ΕΟΤ3 

Μεταπτυχιακή διπλωματική εργασία 

30 

ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΟΤ3 

Γ' ΕΞΑΜΗΝΟΥ 

30 


Τροποποίηση του προγράμματος μαθημάτων και ανα¬ 
κατανομή μεταξύ των εξαμήνων μπορεί να επέλθει με 
αποφάσεις των αρμοδίων οργάνων και αναφορά στον 
Κανονισμό Μεταπτυχιακών Σπουδών. 

Η γλώσσα διδασκαλίας του προγράμματος είναι η 
Ελληνική ή/και η Αγγλική. 

Άρθρο 7 

Αριθμός Εισακτέων 

Ο αριθμός των εισακτέων στο Π.Μ.Σ. ορίζεται στο 
ανώτατο όριο των είκοσι (20) κατ’ έτος. 

Άρθρο 8 
Προσωπικό 

Για την υλοποίηση του Π.Μ.Σ. θα απασχοληθούν μέλη 
ΔΕΠ του Τμήματος Φυσικής καθώς και μέλη ΔΕΠ άλλων 
τμημάτων της ημεδαπής. Επίσης, στο Π.Μ.Σ. μπορούν 
να απασχοληθούν κατηγορίες διδασκόντων σύμφωνα 
με τις διατάξεις του αρ. 5 του ν. 3685/2008. 

Άρθρο 9 

Υλικοτεχνική Υποδομή 

Η υπάρχουσα υλικοτεχνική υποδομή θα διατεθεί για 
τις ανάγκες του Π.Μ.Σ. και συνίσταται από τα κάτωθι: 

(α) Δύο αίθουσες διδασκαλίας. 

(β) Μία αίθουσα εργασίας μεταπτυχιακών φοιτητών. 

(γ)Ένα εργαστήριο Ηλεκτρονικών Υπολογιστών του 
Τμήματος Φυσικής. 

(δ) Οι Αίθουσες Πειραμάτων Επίδειξης του Τ μήματος 
Φυσικής. 

(ε) Η Κεντρική βιβλιοθήκη του Πανεπιστημίου Ιωαννίνων 
και η Αίθουσα του Αναγνωστηρίου του Τ μήματος Φυσικής. 

(στ) Τα εργαστήρια του Τμήματος Φυσικής. 

Άρθρο 10 

Διάρκεια λειτουργίας 

Το Π.Μ.Σ. θα λειτουργήσει μέχρι και το ακαδημαϊκό 
έτος 2021-2022, με την επιφύλαξη των διατάξεων της 
παρ. 11α του άρθρου 80 του Ν. 4009/11 (ΦΕΚ 195 Α’), όπως 
τροποποιήθηκε και ισχύει. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρθρο 11 

Κόστος Λειτουργίας 


Το ετήσιο κόστος λειτουργίας του προγράμματος 
ανέρχεται στο ποσό των 13.000 € και αναλύεται σε 
κατηγορίες δαπανών ως εξής: 


Κατηγορία Δαπανών 

Ετήσιο 
κόστος (€) 

Προμήθεια και συντήρηση εξοπλισμού και λο¬ 
γισμικού, αναβάθμιση αιθουσών, εργαστηρίων 

7.000 

Μετακινήσεις για παρακολούθηση συνεδρί¬ 
ων και άλλες εκπαιδευτικές δραστηριότητες 

4.000 

Προμήθεια εκπαιδευτικού υλικού/αναλώσιμα 

2.000 

Γενικό σύνολο 

13.000 


Μέρος του κόστους λειτουργίας του Π.Μ.Σ. θα καλυφθεί 
από τον προϋπολογισμό του Πανεπιστημίου Ιωαννίνων και 
το υπόλοιπο από ερευνητικά προγράμματα, χορηγίες κ.λπ. 


Αρθρο 12 

Μεταβατικές διατάξεις 

Οι φοιτητές που εισήχθησαν στο Πρόγραμμα Μετα¬ 
πτυχιακών Σπουδών έως και το ακαδημαϊκό έτος 2013- 
2014 θα περατώσουν τις σπουδές τους με τις διατάξεις 
της προηγούμενης υπουργικής απόφασης. 

Όσα θέματα δε ρυθμίζονται στην παρούσα απόφα¬ 
ση θα ρυθμίζονται από τον Κανονισμό Μεταπτυχια¬ 
κών Σπουδών του Τμήματος καθώς και από τα αρ¬ 
μόδια όργανα, σύμφωνα με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 18 Ιουλίου 2014 

Ο ΥΠΟΥΡΓΟΣ 

ΑΝΔΡΕΑΣ ΛΟΒΕΡΔΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡΜΌΙΟΌ·· 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοηπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οΐ.ξΐι·) 


Ηλεκτρονική Διεύθυνση: ήίίρ://νννννν.β1.9Γ - β-π)3ΪΙ: ννβόπΐ33ΐβι·.βΙ@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΓ0ΔΙΣΤΡΙ0Υ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

*02020242507 1 40008 * - 















































































